Προσδιορισμός δεικτών ποιότητας στη μεταφορά παιδιών στο σχολείο
Creators: name: Σακελλαρίου, Αγγελική Γεωργίου
Publisher: name: Aristotle University of Thessaloniki
Year: 2015
Subjects: Δείκτες ποιότητας
Σχολικό λεωφορείο
Σύστημα μεταφοράς
Quality indexes
School bus
Transportation system

description: Η σχολική μεταφορά είναι ένα ιδιαίτερος και σημαντικός τομέας των μεταφορών, καθώς αναφέρεται σε μια πολύ ευαίσθητη ηλικιακά ομάδα, αυτή των παιδιών. Επομένως, ο σωστός σχεδιασμός της μετακίνησης αυτής, καθώς επίσης και η παροχή της μέγιστης δυνατής ασφάλειας, κρίνονται ως απαραίτητες ενέργειες για την ομαλή λειτουργία μιας κοινωνίας. Τα τελευταία χρόνια γίνονται διεθνώς όλο και περισσότερες έρευνες για το ζήτημα της σχολικής μεταφοράς, που στοχεύουν στον εντοπισμό των ιδιαιτεροτήτων της και στον καθορισμό των παραγόντων εκείνων που επηρεάζουν ουσιαστικά το προσφερόμενο επίπεδο εξυπηρέτησης της υπηρεσίας αυτής. Η παρούσα Διπλωματική εργασία με τίτλο «Προσδιορισμός δεικτών ποιότητας στη μεταφορά παιδιών στο σχολείο» ερευνά τους ποιοτικούς εκείνους παράγοντες που επηρεάζουν την εξυπηρέτηση από ένα σύστημα μεταφοράς μαθητών με σχολικά λεωφορεία. Συγκεκριμένα, αρχικά γίνεται έρευνα στη διεθνή βιβλιογραφία για τον εντοπισμό των παραγόντων αυτών. Όπως διαπιστώνεται όμως, δεν υπάρχει πλήρες και τεκμηριωμένο υλικό για τις σχολικές μεταφορές και για το λόγο αυτό γίνεται έρευνα και στα συστήματα δημοσίων συγκοινωνιών, όπου εντοπίζονται και οι παράγοντες εκείνοι που επηρεάζουν την εξυπηρέτηση από ένα τέτοιο σύστημα. Στη συνέχεια, σκόπιμη κρίνεται και η γνώση των ποιοτικών εκείνων παραγόντων που θεωρούν οι χρήστες του συστήματος μεταφοράς μαθητών ως πιο σημαντικούς. Για το λόγο αυτό πραγματοποιείται και έρευνα ερωτηματολογίου σε γονείς μαθητών δευτεροβάθμιας εκπαίδευσης ιδιωτικών εκπαιδευτηρίων του νομού Θεσσαλονίκης, ώστε να εντοπιστούν οι σημαντικότεροι για αυτούς παράγοντες και να αξιολογηθεί το υφιστάμενο σύστημα σχολικής μεταφοράς. Τέλος, εξάγονται τα συμπεράσματα της έρευνας, καθώς και εντοπίζονται τα στοιχεία εκείνα που χρειάζονται βελτίωση στο υφιστάμενο σύστημα μεταφοράς μαθητών με σχολικά λεωφορεία. Ακόμα, υπολογίζεται ο δείκτης ικανοποίησης της σχολικής μεταφοράς και με χρήση της ανάλυσης γραμμικής παλινδρόμησης εντοπίζονται οι παράγοντες από τους οποίους αυτός εξαρτάται. Με τη γνώση του δείκτη ικανοποίησης, ο φορέας είναι σε θέση να ιεραρχήσει τις παρεμβάσεις τις οποίες πρέπει να υλοποιήσει και να υπολογίσει απευθείας τις επιπτώσεις που θα έχουν οι επεμβάσεις αυτές στη ικανοποίηση των χρηστών.
description: School transportation is a special and important issue for transportation systems, as it refers to the very sensitive age group. Therefore, the appropriate design of this transportation as well as its maximum safety are necessary actions for the smooth functioning of the society. Recently, the research in this field has grown and aims at the identification of the special features of this transportation system and the determination of the factors that substantially influence the level of the offered service. This Diploma Thesis entitled "Identification of quality indexes in school bus transportation system” investigates the qualitative factors affecting the service of a transportation system with school buses. Firstly, in order to identify these factors, international literature search on school transportation has been undertaken which showed that the relating information is neither completed nor sufficiently documented. Thus, this investigation has been also extended to the public transportation systems and factors that affect the service have been identified. Additionally, aiming to define the qualitative factors that are most important for users in the context of a school transportation system and assess the existing school transport system, a questionnaire survey was conducted on parents of secondary private schools in the area of Thessaloniki. Finally, the conclusions of the investigation are analyzed and factors that need improvement in the existing school transportation system with school buses are identified. In addition, the school transportation satisfaction index was estimated and with the application of linear regression analysis, the factors that influence it were determined. The knowledge of the satisfaction index permits the sector of the school transportation system to prioritize the interventions to be implemented and to estimate directly the impact of these interventions on user satisfaction.